Kanal Ibrahim Taiwo ya rasu 13 ga watan Fabrairu a shekara ta alif 1976 ya kasance Gwamnan Soja na Jihar Kwara daga watan Yulin shekarar alif 1975 zuwa watan Fabrairu shekarar 1976 a lokacin mulkin soja na Janar Murtala Mohammed.Ya taimaka wajen kafa Jami'ar Ilorin,wacce aka kafa ta bisa doka ga watan Agusta, a shekara ta 1975. An haifi Taiwo a Wushishi, dake jihar Neja ga dangin Adeosun da Emily Taiwo. Ya girma ne a Kagara kuma wani lokacin ana kiransa Ibrahim Kagara yayin da yake makaranta. Mahaifin Taiwo dan asalin kakannin Ogbomosho ne. Ibrahim Taiwo ya yi karatu a Babbar Firamari,Minna Makarantar tsakiya , Bida, kuma a takaice ya halarci Sakandirin, Okene don takardar shedar kammala makarantar sakandari. Taiwo ya shiga aikin soja ne a shekara ta alif 1961, ya fara horon soja a Kwalejin Horar da Sojoji ta Najeriya, Kaduna sannan ya halarci makarantar Mons Officer Cadet School, Aldershot . Yayin da yake aikin soja, ya yi aiki a matsayin jami'in kula da harkokin sufuri, Jami'in da ke Ba da Umurnin 2 Brigade Sufuri a Apapa, Kyaftin Staff, Hedikwatar Sojoji, Legas, Jami'i mai kula da Birged 8, Asaba sannan kuma Jami'in kula da Kamfanin Sufuri, Kaduna.